'மேருவை உருவல் வேண்டின், விண் பிளந்து ஏகல் வேண்டின், ஈர்-எழு புவனம் யாவும் முற்றுவித்திடுதல் வேண்டின், ஆரியன் பகழி வல்லது; அறிந்து இருந்து, -அறிவு இலாதாய்!- சீரியஅல்ல சொல்லி, தலை பத்தும் சிந்துவாயோ? 113 'அஞ்சினை ஆதலான், அன்று, ஆரியன் அற்றம் நோக்கி, வஞ்சனை மான் ஒன்று ஏவி, மாயையால் மறைந்து வந்தாய்; உஞ்சனை போதி ஆயின், விடுதி; உன் குலத்துக்கு எல்லாம் நஞ்சினை எதிர்ந்தபோது, நோக்குமே நினது நாட்டம்? 114